open-index/open-wikipedia-markdown huggingface dataset:
Eurovision Song Contest 1966

Den **11. Eurovision Song Contest** (offiziell de *Grand Prix Eurovision de la Chanson Européenne*), war de 5. Mäerz 1966 zu Lëtzebuerg. Organiséiert gouf d'Eurovisioun dat Joer an der *[[Villa Louvigny]]* zu Lëtzebuerg. Presentatrice war d'Josiane Shen.

D'Zuel vun de Länner ass bei 18 bliwwen.

Als nei Reegel ass 1966 agefouert ginn, dat all Land nëmme Lidder mat Texter a senger eegener Sprooch däerft virdroen. Dat war decidéiert ginn opgrond vum schweedesche Bäitrag am Joer virdrun, dee ganz op Englesch gesonge gouf.

D'Ofstëmmung ass d'selwecht gelaf wéi 1964 a 1965: An all Land souzen 10 Jurysmemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, 1 Punkte bewäert ginn. Wann nëmmen 1 Lidd vun der Jury als bescht gewielt gouf, krut et 9 Punkten, wann 2 Lidder vun der Jury gewielt goufen, krute se 6 an 3 Punkten. D'Resultater goufen telefonesch an ëffentlech op Lëtzebuerg iwwermëttelt.

Déi éischt Plaz krut de Vertrieder vun Éisträich, den Udo Jürgens mat 15 Punkte Virsprong virum Lill Lindfors & Svante Thuresson (Schweden). Déi drëtt Plaz krut d'Åse Kleveland, déi fir Norwegen ugetruede war.

De Gewënner Udo Jürgens hat dräi Joer noenee fir Éisträich beim Grand Prix matgemaach fir bei der drëtter Kéier dann ze gewannen.

Den Domenico Modugno hat fir Italien och dräimol matgemaach (1958, 1959, 1966), huet awer ni gewonnen.

## Klassement

## Um Spaweck
* Eurovision.tv
* Eurovision.de
* diggiloo.net
Marcel Dierkens

De **Marcel Dierkens**, gebuer den 3. September 1925 zu Ueschdref, a gestuerwen den 19. September 2008 zu Oostende, war e belsch-lëtzebuergesche Vëlossportler.

De Marcel Dierkens krut bei senger Gebuert déi belsch an déi lëtzebuergesch Nationalitéit an huet säi Militärdéngscht an der Belsch gemaach.

Den 9. Februar 1955 huet de Marcel Dierkens duerch e Geriichtsuerteel déi lëtzebuergesch Nationalitéit oferkannt kritt.

## Palmarès
### 1948
* 33. beim belsche Vëloschampionnat

### 1951
* 60. bei Liège-Bastogne-Liège

### 1953
* 3. an der 8. Etapp vum Tour de France, hien huet an der 14. Etapp opginn.

### 1954
* 69. a leschten am Generalklassement vum Tour de France.
Eurovision Song Contest 1967

Den **12. Eurovision Song Contest** (offiziell de *Grand Prix de la Chanson*) war den 8. Abrëll 1967 an Éisträich. Organiséiert gouf d'Eurovisioun dat Joer am *Grousse Festsall vun der Wiener Hofburg* zu Wien. Presantatrice war d'Erika Vaal.

Dänemark hat sech vum Grand Prix zeréck gezunn (bis 1978), dofir ass d'Zuel vun de Länner op 17 erofgaangen.

E puer Sänger ware schonn emol virdrun eng Kéier dobäi, de Claudio Villa fir Italien 1962, d'Kirsti Sparboe fir Norwegen 1965, an de Raphael fir Spuenien	1966.

D'Reegel fir d'Ofstëmmung ass nees geännert ginn: An all Land souzen 10 Jurysmemberen, déi jeeweils eng Stëmm ze verginn haten. D'Hallschent vun der Jury huet missen ënner 30 Joer al sinn. D'Jury konnt am Ganze sou maximal 10 Punkte verginn fir dat bescht Lidd. D'Resultater goufen telefonesch an ëffentlech op Wien iwwermëttelt.

Déi éischt Plaz krut d'Vertriederin vu Groussbritannien, d'Sandie Shaw mat 25 Punkte Virsprong virum Sean Dunphy (Irland). Déi drëtt Plaz krut d'Noëlle Cordier, déi fir Frankräich ugetruede war. Et war déi éischt Kéier wou Groussbritannie gewonnen hat, nodeem et bis dohi fënnefmol Zweete gi war.

D'Gewënnerlidd *Puppet on a string* ass a ganz Europa e groussen Erfolleg ginn, awer och dem Vicky Leandros säi Lidd *L'amour est bleu* hat grousse Succès.

## Klassement

## Um Spaweck
* Eurovision.tv
* Eurovision.de
* diggiloo.net
2012 KT42

**2012 KT<sub>42</sub>** ass en äerdnoen Asteroid vum Typ Apollo. Hie gouf den 28. Mee 2012 vum Alex R. Gibbs um Mount-Lemmon-Observatoire mam Catalina Sky Survey entdeckt. 2012&nbsp;KT42 huet d'Äerd den 29. Mee 2012 op enger Distanz vu ronn 14.400&nbsp;km passéiert.. Domat koum hien der Äerd méi no wéi d'Ëmlafbunn vun de geostationäre Satellitten. Hien huet e geschaten Duerchmiesser vu 4 bis 10 Meter.

Et bestoung keng Kollisiounsgefor mat der Äerd an den Asteroid gouf den 30. Mee 2012 aus der Iwwerwaachungslëscht vun der NASA gestrach.

## Um Spaweck
* Physikalesch Eegenschafte vum 2012 KT<sub>42</sub> op nasa.gov

## Kuckt och

* Lëscht vun den Asteroiden
* Lëscht vun äerdnoen Asteroiden
Peter Barlow

De **Peter Barlow**, gebuer den 13. Oktober 1776 zu Norwich, a gestuerwen den 1. Mäerz 1862 zu Kent, war e brittesche Mathematiker a Physiker.

## Liewen
Am Joer 1806 krut de Barlow e Léieroptrag (assistant mathematical master) op der Royal Military Academy zu Woolwich, (London). Spéider ass hien op der Royal Military Academy zum Mathematik-Professer avancéiert.

1811 huet de Peter Barlow säin éischt Buch iwwer Zuelentheorie ënner dem Titel „Elementary Investigation of the Theory of Numbers“ publizéiert. An de Jore vun 1823 bis 1833 huet hie vill an de Beräicher vum Magnetismus an der Elektrizitéit geschafft.

1822 huet hien dat no him genannt Barlow-Rad, den éischten Unipolarmotor entwéckelt. Am Joer 1825 krut hien d'Copley Medail vun der Royal Society of London.

1827 huet hie mat optesche Versich ugefaangen. Hien huet Speziallënse fir astronomesch Teleskope gebaut. Zesumme mam George Dollond huet hien achromatesch Zerstreeungslënsen entwéckelt, déi och als Barlowlëns bekannt sinn. Am Joer 1833 huet de Barlow Kron- a Flintglas fir seng Lënse kombinéiert. Méi spéit huet hie sech ëmmer méi mat der Damplokomotiv beschäftegt. Seng Jonge Peter W. Barlow a William Henry Barlow ware berüümt Ingenieuren am 19. Joerhonnert.

## Schrëften

* *Elementary Investigation of the Theory of Numbers* (1811)
* *New Mathematical and Philosophical Dictionary* (1814)
* *Essay on Magnetic Attractions* (1820)

## Um Spaweck

* [Iwwer de Peter Barlow am Archiv vun der Royal Society](http://www2.royalsociety.org/DServe/dserve.exe?dsqIni=Dserve.ini&dsqApp=Archive&dsqCmd=Show.tcl&dsqDb=Persons&dsqSearch=(Surname='Barlow')&dsqPos=2)
Klouschterhäip

**Klouschterhäip** (монастырская изба; och nach bekannt als Meederchersklouschter/девичий монастырь, Lafhäip/шалаш, Waben/соты, Holzkoup/поленница, Kiischtenhiwwel/вишневая горка) ass e russesche Kuch, fir dee gemenkerhand Kiischten an Deegrulle gebak ginn, déi da mat enger Crème aus saurem Schmant a Pudderzocker iwwerzunn, an uewen drop mat geraspeltem Schockela dekoréiert ginn.

Et gëtt och Variante mat Sand- an Hunnegdeeg, oder d'Kiischte ginn alt emol duerch gedréchent Quetsche mat décken Nëss ersat.
Eurovision Song Contest 1969

De **14. Eurovision Song Contest** (offiziell de *Gran Premio de la Canción de Eurovision*) war den 29. Mäerz 1969 a Spuenien. Organiséiert gouf d'Eurovisioun dat Joer am *[[Teatro Real]]* zu Madrid. Presantatrice war d'Laurita Valenzuela.

D'Zuel vun de Länner ass op 16 erofgaangen, well Éisträich aus politeschen Ursaachen (Franco-Regime) net matgemaach huet .

Verschidde Sänger ware scho virdru mol eng Kéier dobäi, de Louis Neefs fir d'Belsch 1967, d'Siw Malmkvist deemools fir Schweden 1960, de Romuald deemools fir Monaco 1964, d'Simone de Oliveira fir Portugal 1965 an d'Kirsti Sparboe fir Norwegen souguer zweemol, 1965 a 1967.

D'Reegel fir d'Ofstëmmung war d'selwecht wéi dat Joer virdrun: An all Land souzen 10 Jurysmemberen, déi jiddwereen eng Stëmm ze verginn haten. D'Jury konnt sou am Ganze maximal 10 Punkte vergi fir dat bescht Lidd. D'Resultater goufen telefonesch an ëffentlech op Madrid iwwermëttelt.

Op der éischter Plaz koume mat 18 Punkte gläichop d'Vertrieder vu 4 Länner, d'Salomé fir Spuenien, d'Lulu fir Groussbritannien, d'Lenny Kuhr fir Holland an d'Frida Boccara fir Frankräich. Dat war méiglech well fir sou eng Situatioun keng aner Léisung am Reglement virgesi war. Et sinn doduerch vill Kriticke ginn an d'Zuel vun de Länner déi matgemaach hunn ass doduerch dat Joer drop op 12 erofgaangen.

Déi véier Gewënnerlänner haten alleguer scho virdrun de Grand Prix gewonnen, fir Frankräich war et déi véiert Kéier, fir Holland déi drëtt Kéier a fir Groussbritannien a fir Spuenien déi zweet Kéier.

## Klassement

## Um Spaweck
* Eurovision.tv
* Eurovision.de
* diggiloo.net
Eurovision Song Contest 1970

De **15. Eurovision Song Contest** (ofiziell den *Eurovisie Songfestival*) war den 21. Mäerz 1970 an Holland. Organiséiert gouf d'Eurovisioun dat Joer am *RAI Congrescentrum* zu Amsterdam. Presantateur war de Willy Dobbe. Well et dat Joer virdrun 4 Gewënner gouf ass duerch d'Lous gewielt ginn, wou deen nächste Grand Prix sollt ausgedroe ginn.

D'Zuel vun de Länner ass op 12 erofgaangen, well Finnland, Norwegen, Portugal, Schweden an Éisträich net matgemaach hunn. Si waren onzefridde mat der Ofstëmmung am Joer virdrun wou et 4 Gewënner gouf.

D'Reegel fir d'Ofstëmmung war d'selwecht wéi dat Joer virdrun. An all Land souzen 10 Jurysmemberen, déi jiddwereen eng Stëmm ze verginn haten. D'Jury konnt sou am Ganze maximal 10 Punkte verginn fir dat bescht Lidd. D'Resultater goufen telefonesch an ëffentlech op Amsterdam iwwermëttelt. Et ass awer zousätzlech eng nei Reegel ageféiert ginn, fir ze vermeiden dat et nach eng Kéier méi wéi ee Gewënner sollt ginn. An zwar sollt an deem Fall, wou et op der éischter Plaz e Gläichstand géif ginn, eng zweet Ofstëmmung gemaach ginn vun alle Länner ausser deenen, déi vum Gläichstand betraff sinn.

Déi éischt Plaz krut d'Vertriederin vun Irland, d'Dana mat 6 Punkte Virsprong virum Mary Hopkin (Groussbritannien). Déi drëtt Plaz krut d'Katja Ebstein, déi fir Däitschland ugetruede war.

Fir Irland war et déi éischt Kéier dat et de Grand Prix gewonnen hat. D'Lidd ass e groussen Erfolleg ginn.

## Klassement

## Um Spaweck
* Eurovision.tv
* Eurovision.de
* diggiloo.net
Deegwueren

**Deegwueren** si Liewensmëttel aus Deeg ouni Dreifmëttel, d.&nbsp;h. aus engem Gemësch vu Miel aus Schmull, haarde Wees, Spelz, Räis oder aner Kären, a Waasser an heiansdo Eeër oder Salz. Nom Kniede gëtt den Deeg an déi verschiddenst Forme bruecht (déi bekanntst Zort sinn d'Nuddelen) an da gedréchent. Eng Gärungs- oder Bakprozedur gëtt net gebraucht.

D'Deegwuere gi gemenkerhand a kache Waasser gekacht, mä si kënnen och gebrode ginn.

Si enthale relativ vill Kuelenhydrater a sinn dowéinst ganz beléift bei Sportler déi no Energie gammsen.

## Geschicht
Am Joer 2002 hunn Archeologe bei Ausgruewungen zu Lajia um Giele Floss am Nordweste vu China 4000 Joer al Deegwuere fonnt, déi bis ewell déi eelst bekannt sinn.

An der Antiquitéit an am fréie Mëttelalter hunn ëmmer erëm Deegwuereplaten hire Wee bis an de Mëttelmierraum an an den Orient fonnt. Och am Rescht vun Asien huet sech eng Hellewull vu Varianten erausgebilt.

Éischt Versioune vun den haut bekannten italieenesche Pasta-Produkter fënnt een awer zanter dem 13. Joerhonnert. Dat fält zwar zäitlech zesumme mat dem Marco Polo senge China-Reesen, mä deen huet sech leschten Erkenntnesser no do wuel just d'Spaghetti ofgekuckt.

Mat de Spätzle huet sech awer och eng däitsch Deegwuer en Numm gemaach, déi geschriwwene Quellen no, spéitstens am Joer 1725 erfonnt gouf, wann net souguer vill éischter wéi mëttelalterlech Illustratiounen ze beleeë schéngen.

## Kuckt och
* Däitschland
** Maultasche
** Spätzle
* Italien
** Pasta
* Ostasien
** Bami
** Glasnuddelen
** Kuksi
* Russland
** Pelmeni
* Ukrain
** Wareniki
* Zentralasien
** Lagman
** Manti

## Um Spaweck
Eurovision Song Contest 1968

Den **13. Eurovision Song Contest** (offiziell den *Eurovision Song Contest*) war de 6. Abrëll 1968 a Groussbritannien. Organiséiert gouf d'Eurovisioun dat Joer an der *[[Royal Albert Hall]]* zu London. Presentatrice war d'Katie Boyle.

D'Zuel vun de Länner ass bei 17 bliwwen.

Et war dat éischt Joer datt d'Sendung vu 7 Länner a Faarf iwwerdroe gouf obwuel nach net vill Leit d'Méiglechkeet hate fir se faarweg ze gesinn.

Eng Sängerin war scho virdrun eng Kéier dobäi, d'Isabelle Aubret fir Frankräich 1962, déi deemools gewonnen hat.

D'Reegel fir d'Ofstëmmung war d'selwecht wéi dat Joer virdrun: An all Land souzen 10 Jurysmemberen, déi jiddwereen eng Stëmm ze verginn haten. D'Jury konnt sou am Ganze maximal 10 Punkte verginn fir dat bescht Lidd. D'Resultater goufen telefonesch an ëffentlech op London iwwermëttelt.

Déi éischt Plaz krut d'Vertriederin vu Spuenien, d'Massiel mat nëmmen 1 Punkt Virsprong virum Cliff Richard (Groussbritannien). Déi drëtt Plaz krut d'Isabelle Aubret, déi fir Frankräich ugetruede war. Et war déi éischt Kéier datt Spuenie gewonnen hat. Bei der Widderhuelung um Enn vun der Sendung huet si d'Lidd an enger zweesproocheger Versioun gesongen (Spuenesch an Englesch).

Dat spuenescht Lidd sollt ursprénglech eigentlech vum Joan Manuel Serrat gesonge ginn. Well deen awer drop insistéiert huet fir et op katalounesch ze sangen, ass en duerch d'Massiel ersat ginn. De Franco-Regime hat a Spuenien déi Zäit aner Sproochen ausser Spuenesch verbueden.

## Klassement

## Um Spaweck
* Eurovision.tv
* Eurovision.de
* diggiloo.net
Samme

D**'Samme** ass eng belsch Baach an der Provënz Hainaut.

Si huet hir Quell bei Bellecourt a leeft dann no Norden duerch Seneffe an Arquennes fir zu Ronquières eng 250 vum Schëffslift ewech an de Kanal Charleroi-Bréissel ze lafen.

Ier den neien Deel vun deem Kanal gebaut war, war d'Samme en Niewefloss vun der Sennette. Se ass 21,6&nbsp;km laang.
Frome

## Stied

*Frome, eng Stad am Somerset an England
* Frome, eng Stad op Jamaika
## Flëss
* Frome, Floss am West Country an Niewefloss vum Avon
* Frome, Floss am Dorset
* Frome, Floss am Herefordshire an Niewefloss vum Lugg
* Frome, Floss am Somerset an Niewefloss vum Avon
* Frome, Niewefloss vum Severn
Nuddel

**Nuddele** sinn Deegwueren aus gedréchentem Mieldeeg, deen net opgaangen ass; mat oder ouni Eeër oder soss Zousätz (Ueleg, püréiert Tomaten oder Spinat,...), a Form vu méi oder manner breede Bänner, Zylinderen, Réier oder dovun ofgeleete Formen, an déi gekacht ginn, fir se z'iessen.

Deemno gehéieren a contrario Deegwueren déi sech net dréchne loossen (Ravioli, etc.) gradewéi déi aus anerem Deeg (Gnocchi, etc.) definitiv net dozou.

D'Wuert *Nuddel* kënnt vu Kniddel an ass domat en Deel vum grousse Stamm vu lëtzebuergesche Wierder, déi mam Ufankslaut *kn-* eng Verdéckung ausdrécken (Knuet, Knapp, Knujel, etc.).

Et fënnt sech erëm am Däitschen als *Nudel* (zanter 1550), am Engleschen als *noodle* (zanter 1779), an am Franséischen als éischt als *noudle* oder *nudeln* (1765) an duerno als *nouilles* (zanter 1767).

Déi wuel meeschten Nuddelvariante gëtt et an der italieenescher Kichen.

Nuddelen ënnerscheede sech haaptsächlech duerch hir Form a manner duerch hir Bestanddeeler. Et ass d'Form déi d'Haapteegeschafte festleet, wéi d'Kachzäit, d'Kapazitéit fir Zooss opzehuelen, an d'Facilitéit mat där ee se iesse kann.

## Nuddelzorten

### Ficellen

### Bandnuddelen

### Huel Nuddelen

### Kleng Nuddelen

### Soss Formen

## Kuckt och
* Pasta
* Maxim Pasta

## Um Spaweck

zh-min-nan:Mī

zh-classical:麵
zh-yue:麪
Eurovision Song Contest 1971

De **16. Eurovision Song Contest** war den 3. Abrëll 1971 an Irland. Organiséiert gouf d'Eurovisioun dat Joer am *Gaiety Theatre* zu Dublin. Presantatrice war d'Bernadette Ní Ghallchoir.

D'Zuel vun de Länner ass nees op 18 eropgaangen, well Finnland, Norwegen, Portugal, Schweden an Éisträich, déi dat Joer virdrun ausgesat haten, nees matgemaach hunn, a Malta nei bäikomm ass.

Verschidde Sänger ware scho virdru mol eng Kéier dobäi, de Jacques Raymond fir d'Belsch 1963 an d'Katja Ebstein fir Däitschland 1970.

D'Reegel fir d'Ofstëmmung war nees geännnert ginn: An der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn. D'Jury konnt sou am Ganze maximal 10 Punkte verginn fir dat bescht Lidd, wat an dësem Joer awer net all Land gemaach huet. D'Jurye waren op der Plaz dobäi an hunn d'Resultater zum Schluss op der Bün bekannt ginn.

Et ass och eng nei Reegel agefouert ginn, wat d'Gréisst vun de Gruppe betrëfft, déi e Land vertriede konnten. Et waren elo Gruppe bis maximal 6 Persounen erlaabt, virdru waren et just maximal 2 Persounen.

Déi éischt Plaz krut d'Vertriederin vu Monaco, d'Séverine mat 12 Punkte Virsprong virum Karina (Spuenien). Déi drëtt Plaz krut fir d'zweet Kéier d'Katja Ebstein, déi fir Däitschland ugetruede war.

Fir Monaco war et déi éischt Kéier datt et de Grand Prix gewonnen hat.

## Klassement

## Um Spaweck
* Eurovision.tv
* Eurovision.de
* diggiloo.net
Eurovision Song Contest 1972

De **17. Eurovision Song Contest** war de 25. Mäerz 1972 a Groussbritannien. Organiséiert gouf d'Eurovisioun dat Joer an der *Usher Hall* zu Edinburgh. Presantatrice war d'Moira Shearer. Groussbritannie huet d'Organisatioun vum Grand Prix iwwerholl, obwuel et eigentlech un der Rei vu Monaco gewiescht wier. Et war fir Monaco awer net méiglech fir sou eng grouss Veranstaltung z'organiséieren.

D'Zuel vun de Länner ass d'selwecht bliwwe wéi dat Joer virdrun, nämlech 18.

Verschidde Sänger ware scho virdru mol eng Kéier dobäi, d'Vicky Leandros fir Lëtzebuerg 1967, de Carlos Mendes fir Portugal 1988, d'Grupp Family Four fir Schweden 1971 an d'Tereza Kesovija fir Monaco 1966.

D'Reegel fir d'Ofstëmmung war déi selwecht wéi dat Joer virdrun: An der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn. D'Jury konnt sou am Ganze maximal 10 Punkte vergi fir dat bescht Lidd, wat an dësem Joer awer net all Land gemaach huet. D'Jurye waren op der Plaz dobäi an hunn d'Resultater zum Schluss op der Bün bekannt ginn.

Déi éischt Plaz krut d'Vertriederin vu Lëtzebuerg, d'Vicky Leandros mat 14 Punkte Virsprong virun de New Seekers (Groussbritannien). Déi drëtt Plaz krut d'Mary Roos, déi fir Däitschland ugetruede war.

Fir Lëtzebuerg war et schonn déi drëtt Kéier datt et de Grand Prix gewonnen hat. D'Gewënnerlidd vun der Vicky Leandros ass europawäit e grousse Succès ginn, awer och d'Lidd vun der Grupp New Seekers (2. Plaz) hat vill Erfolleg.

## Klassement

## Um Spaweck
* Eurovision.tv
* Eurovision.de
* diggiloo.net
NGC 4450

Den **NGC 4450** ass eng Spiralgalaxie am Stärebild Coma Berenices. Den NGC&nbsp;4450 gouf de 14. Mäerz 1784 vum däitsch-britteschen Astronom Wilhelm Herschel entdeckt.
 
## Kuckt och

## Um Spaweck
* NOAO
* SEDS
Foussball-Europameeschterschaft 2012

Déi 14. **UEFA [[Foussball-Europameeschterschaft]] 2012** gouf vum 8. Juni bis den 1. Juli 2012 a Polen an an der Ukrain gespillt. Et si 16 Nationalekippe géinteneen ugetrueden, fir d'éischt a Gruppen- an duerno an Ausscheedungsspiller, am Ganzen an 31 Matcher.

Gewonnen huet an der Finall déi spuenesch Nationalekipp, déi déi italieenesch mat 4:0 geklappt huet.

## EM - Stied

### Polen
* *[[Nationalstadion Warschau|Nationalstadion]]* zu Warschau
* *[[Stadion Miejski (Poznań)|Stad-Stadion]]* zu Poznań
* *[[Stadion Miejski (Wrocław)|Stad-Stadion]]* zu Wrocław
* *[[PGE Arena Gdańsk|PGE Arena]]* zu Gdańsk

### Ukrain
* *[[NSK Olimpiski|Olympiastadion]]* zu Kiew
* *[[Donbass Arena]]* zu Donezk
* *[[Metallist Stadion]]* zu Charkow
* *[[Arena Lwiw]]* zu Lwiw

## Schidsriichter
Den 20. Dezember 2011 goufen déi Offiziell vun der Foussball-Europameeschterschaft 2012 vun der UEFA ernannt ginn. Dëst sinn zwielef Schidsriichterekippe vun am Ganzen 12 Arbitter, 24 Assistenten, 12 Ersatzassistenten a 24 Golarbitter. Dobäi kommen nach 8 Véiert Offizeller, déi am Fall bei enger Verletzung vun engem Schidsriichter respektiv Assistent deejéinegen ersetzen.

Déi zwielef Arbittere leeden 31 Spiller. Et sinn:

## Spillplang
### Qualifikatioun

Nom offizielle Reglement vun der UEFA ass d'EM an d'Qualifikatioun an an d'Ennronn opgedeelt. Fir d'Ennronn konnte sech, ausser der Ukrain a Polen, déi als Gaaschtlänner automatesch an d'Ennronn komm sinn, nach véierzéng aner Länner qualifizéieren.

Déi 51 Ekippen, déi fir déi véierzéng Ennronneplaze gespillt hunn, goufen a sechs Gruppe vu sechs an an dräi Gruppe vu fënnef agedeelt. An deenen eenzele Gruppen, an deenen all Ekippen eng Kéier an engem Hin- a Réckspill géinteneen ugetruede sinn, hu sech no 248 Spiller déi Gruppenéischt an dee beschte Gruppenzweeten direkt fir d'Europameeschterschaft 2012 qualifizéiert, déi 8 aner Gruppenzweeten hu sech a Barragematcher mat Hin- a Réckspill ëm déi verbliwwe 4 Plaze streide missen.

### Auslousung vun der Endronn
D'Gruppe goufen den 2. Dezember 2011 zu Kiew ausgeloust. Déi qualifizéiert Ekippe goufen a véier Dëppen agedeelt:

* 1: Polen, Ukrain (allebéid Organisatoren), Spuenien, Holland
* 2: Däitschland, Italien, England, Russland
* 3: Kroatien, Griicheland, Portugal, Schweden
* 4: Dänemark, Frankräich, Tschechien, Irland

Aus dësem Tirage sinn dës Gruppen entstanen:

### Gruppephas

#### Grupp A

#### Grupp B

#### Grupp C

#### Grupp D

### Finallronn

#### Véirelsfinall

#### Halleffinall

#### Finall

## Um Spaweck
Foussball-Europameeschterschaft 2012/Russland

An dësem Artikel geet et ëm déi **[[Russesch Foussballnationalekipp]] bei der [[Foussball-Europameeschterschaft 2012|Europameeschterschaft 2012]]** a Polen an an der Ukrain. Déi russesch Ekipp participéiert fir d'véiert bei enger EM-Ennronn. De Virgänger, déi sowjetesch Ekipp, huet sechsmol participéiert a béid Ekippe sinn zesummegerechent domat no Däitschland déi déi am dacksten deelgeholl hunn. 1960 konnt d'UdSSR beim éischten, nach "Europapokal vun den Natiounen" genannten Turnéier, den Titel gewannen.

## Qualifikatioun
Russland huet sech fir d'Europameesterschaft an der Qualifikatiounsgrupp B qualifizéiert.

### Matcher

### Tabell

Mat véier Goler hat de Roman Pawljutschenko déi meescht Goler geschoss.

## Virbereedung
Déi russesch Ekipp huet kuerz virun der EM nach dräi Testmatcher gehat: De 25. Mee huet se zu Moskau fir d'éischt géint Uruguay gespillt (1:1, Gol: Alexander Kerjakow), den 29. Mee zu Nyon géint Litauen (0:0) an den 1. Juni zu Zürich géint Italien (3:0, Goler: Alexander Kerjakow an 2x Roman Schirokow), dem eenzegen Testmatch bei deem zwéin EM-Participante géinteneen ugetruede sinn.

## Matcher vu Russland
### EM-Virronn
Bei der Auslousung goufen d'Russen, d'Griichen an d'Tschechen deem als Gruppekapp vun der Grupp A gesatenem Organisator vun der EM Polen zougeloust. Géint Tschechien gouf et bis ewell just ee Match: An der EM-Virronn 1996 hu béid Ekippe sech 3:3 getrennt, woubäi den Tschechen duerch dat 3:3 an der 90. Minutt d'Entrée an d'Véirelsfinall gelongen ass. Géint Polen huet Russland fir d'lescht den 22. August 2007 gespillt. Zu Moskau hu se sech mat 2:2 getrennt. Och d'Gesamtbilanz géint Polen ass mat jee enger Victoire, engem Remis an enger Néierlag ausgeglach. Géint Griicheland ass d'Bilanz mat 3 Victoiren, 5 Remis an 1 Néierlag positiv. Allebéid si se fir d'lescht den 11. November 2011 zu Piräus openaner getraff a si hu sech 1:1 getrennt. Bei der leschter EM huet Russland an der Virronn mat 1:0 géint Griicheland gewonnen a véier Joer virdru war Russland déi eenzeg Ekipp déi géint de spéideren Europameeschter gewanne konnt, dat 2:1 war awer fir d'Erreeche vun der Véirelsfinall net méi vu Bedeitung. D'Russe waren zu deem Zäitpunkt schonn ausgescheet.

**Virronnegrupp A:**

All d'Matcher waren a Polen. Duerch den direkte Verglach am Match géint Griicheland koum Russland trotz besserer Goldifferenz nëmmen op déi drëtt Plaz an der Grupp A an ass domat no engem staarken Optakt iwweraschend dach awer ausgescheet.

## Kader
Den 11. Mee 2012 huet den Nationaltrainer Dick Advocaat, deen no der EM zerécktrëtt, de virleefege Kader fir d'Foussball-Europameeschterschaft 2012 bekannt ginn. Den 20. Mee gouf deen zum Schluss blesséierte Wassili Beresuzki aus dem Kader gestrach. De 24. Mee huet zudeem de Roman Schischkin wéinst enger Gastritis aus dem Kader gestrach misse ginn. Am russesche Kader sti wéi am hollännesche mat jee 13 Spiller déi meescht Spiller mat EM-Ennronnen-Erfarung.
Eurovision Song Contest 1973

Den **18. Eurovision Song Contest** (mat offiziellen Numm *Concours Eurovision de la Chanson*) war de 17. Abrëll 1973 zu Lëtzebuerg. Organiséiert gouf d'Eurovisioun dat Joer am *[[Grand théâtre de la ville de Luxembourg|Neien Theater]]* zu Lëtzebuerg. Presentatrice war d'Helga Guitton.

Obwuel Israel als neit Land derbäikomm ass, waren nëmme 17 Länner am Grand Prix, well Malta an Éisträich net matgemaach hunn. Israel war dat éischt net-europäescht Land dat matgemaach huet. D'Sécherheetsmoossnamen hunn dowéinst staark missen erhéicht ginn.

Verschidde Sänger ware scho virdru mol eng Kéier dobäi, d'Marion Rung fir Finnland 1962, de Massimo Ranieri fir Italien 1971 an de Cliff Richard fir Groussbritannien 1968.

D'Reegel datt nëmmen an der Landessprooch gesongen däerf ginn, ass opgehuewe ginn. Et hunn awer just déi skandinavesch Länner dovu Gebrauch gemaach. Dës Reegel war awer nëmme bis 1976 gëlteg. Am Joer 1999 ass fir d'zweet agefouert ginn.

D'Reegel fir d'Ofstëmmung war déi selwecht wéi dat Joer virdrun: An der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn. D'Jury konnt sou am Ganze maximal 10 Punkte verginn fir dat bescht Lidd, wat an dësem Joer awer net all Land gemaach huet. D'Jurye waren op der Plaz dobäi an hunn d'Resultater zum Schluss op der Bün bekannt ginn.

D'Lidd vu Spuenien ass vu Kritiker accuséiert ginn e Plagiat vum jugoslaweschen Titel vun 1966 ze sinn. Et ass awer net sanktionéiert ginn a gouf och e groussen Erfolleg.

Déi éischt Plaz krut d'Vertriederin vu Lëtzebuerg, d'Anne-Marie David mat 4 Punkte Virsprong virum Grupp Mocedades (Spuenien). Déi drëtt Plaz krut de Cliff Richard, dee fir Groussbritannien ugetruede war.

Fir Lëtzebuerg war et schonn déi véiert Kéier datt et de Grand Prix gewonnen hat.

## Klassement

## Um Spaweck
* Eurovision.tv
* Eurovision.de
* diggiloo.net
Helga Guitton

D**'Helga Guitton**, gebuer den 18. Dezember 1942 zu Königsberg, ass eng däitsch Radiosspeakerin an Televisiounsmoderatorin.

Si war vum 9. November 1964 bis den 28. Februar 1994 Speakerin beim däitschen RTL-Radiosprogramm, de *[[Radio Luxemburg (Die vier fröhlichen Wellen)|4 Fröhliche Wellen]]*, wou se zesumme mam Frank Elstner an dem Jochen Pützenbacher zu de Stare gehéiert huet.

Si huet och an den éischte puer Joer vun RTLplus Usoe gemaach an hat virdru schonn d'Emissioun *Aktuelle Schaubude* vum NDR an de *Liedercircus* vum ZDF moderéiert.

1973 huet si den *[[Eurovision Song Contest 1973|18. Grand Prix Eurovision de la Chanson]]* zu Lëtzebuerg moderéiert.
Shapley (Moundkrater)

De **Shapley ** ass e Moundkrater an der nërdlecher Hemisphär no beim südleche Rand vum Mare Crisium op eisem Äerdmound.

## Um Spaweck
* Shapley Apollo Image Atlas
* Shapley@The moon
Mathias Ries

De **Mathias Ries**, gebuer de 26. Dezember 1919 zu Giischt, a gestuerwen den 8. Juni 2009 zu Esch-Uelzecht, war e fréiere lëtzebuergesche Vëlossportler.
Jean-Pierre Sintges

De **Jean-Pierre Sintges** oder **Jempy Sintges**, gebuer den 1. Juni 1938 zu Zowaasch, ass e fréiere lëtzebuergesche Vëlossportler.

## Palmarès
### 1961
* Tour de France opginn an der 10. Etapp
Eurovision Song Contest 1974

Den **19. Eurovision Song Contest** war de 6. Abrëll 1974 a Groussbritannien. Organiséiert gouf d'Eurovisioun dat Joer am *Dome* zu Brighton well Lëtzebuerg d'Organisatioun vum Grand Prix net fir d'zweet Kéier noenee wollt iwwerhuelen. Presantatrice war scho fir d'véiert Kéier d'Katie Boyle.

Als neit Land ass Griicheland derbäikomm. Malta huet sech aus onbekannter Ursaach vum Grand Prix an deem Joer zeréckgezunn obwuel schonn e Vertrieder nominéiert war. Frankräich huet sech och 1 Woch virum Grand Prix zeréckgezunn well de franséische President Georges Pompidou gestuerwe war an um Dag vum Grand Prix Dag sollt begruewe ginn.

Verschidde Sänger ware scho virdru mol eng Kéier derbäi, d'Gigliola Cinquetti fir Italien 1964, de Romuald fir Monaco 1964 a fir Lëtzebuerg 1969 an d'Bendik Singers fir Norwegen 1973.

D'Reegel fir d'Ofstëmmung ass nees geännert ginn an zwar sou wéi et fréier schonn emol war: An all Land souzen 10 Jurysmemberen, déi jiddwereen eng Stëmm ze verginn haten. D'Jury konnt sou am Ganze maximal 10 Punkte verginn fir dat bescht Lidd. Nei dru war awer dat d'Reiefolleg, no där d'Resultater sollte kommunikéiert ginn, per Lous ausgewielt gouf.

Déi éischt Plaz kruten d'Vertrieder vu Schweden, d'Grupp ABBA mat 6 Punkte Virsprong virum Gigliola Cinquetti (Italien). Déi drëtt Plaz krute Mouth and MacNeal, déi fir Holland ugetruede waren.

Fir Schweden war et déi éischt Kéier datt et de Grand Prix gewonnen hat. D'Gewënnerlidd *Waterloo* ass e grousse Succès a ganz Europa ginn an d'Grupp ABBA huet sech zu Superstaren entweckelt.

Dräi Wochen nom Grand Prix, de 25. Abrëll 1974, ass de portugisesche Bäitrag *E depois do adeus* zum symbolesche Lidd vun der Oeilletsrevolutioun a Portugal ginn.

## Klassement

## Um Spaweck

* Eurovision.tv
* Eurovision.de
* diggiloo.net
Frome (Jamaika)

**Frome** ass eng Uertschaft op Jamaika mat zirka 1000 Awunner (Stand: Abrëll 2011), am Landkrees Westmoreland. Frome läit op der sougenannter *Westmoreland-Zockerceinture* an ass deemno duerch seng grouss Zockerfabréck bekannt. Déi nooste Stied sinn, 3&nbsp;km nërdlech Grange Hill an 10&nbsp;km südlech Savanna-la-Mar.

Frome ass ëm 1675 gegrënnt, wéi ënner dem Gouverneur Lord Vaughan Dausende vun Awanderer aus Surinam komm sinn, fir Zockerrouer unzeplanzen.
Baquet de Charleroi

De **Baquet de Charleroi** och nach **Sabot** genannt, ass e klengt Schëff dat vum Ingenieur Jean-Baptiste Vifquain entwéckelt gi war, fir um Kanal Charleroi-Bréissel, deen aus Käschtegrënn an engem reduzéierte Gabarit gebaut gi war, ze fueren.

De Baquet war 19 m laang, 2,6 m breet a konnt 70 Tonne lueden. Déi éischt dovu waren nach aus Holz.

Et kann een der an der ganzer Belsch hautdesdaags nach ongeféier eng hallef Dose gesinn, sief et als Hausbot am *Bassin de Batelage* zu Anderlecht, an der **Marlette** bei Bellecourt, stoungen der am Juni 2009 nach zwéin. An der Tëschenzäit gouf dovun ee verschrott an den anere gouf frësch ugestrach an op e Rond-Point bei Ronquières gesat. Dee beim Schleisewiechterhaus bei der Schleis vun Thieu um Canal du Centre um Bild hei niewendrun gouf och verschrott. Zu Nimy nieft engem klengen Dréchendock um *Quai des Anglais* ass nach de Baquet *Les Deux Soeurs*, ze gesinn.

En anert klengt Schëff aus där Zäit, vun deem een der nach reegelméisseg bei Schëffstreffe gesi kann ass d'Mignole.
Elena et les hommes

** Elena et les hommes** ass e franséisch-italieenesche Film vum franséische Filmregisseur Jean Renoir aus dem Joer 1956.

## Ëm wat geet et am Film?
D'Elena ass eng polnesch Prinzessin déi de Männer Gléck bréngt, sou och dem Generol François Rollan...

## Um Spaweck
Ingrid Bergman

D**'Ingrid Bergman**, gebuer den 29. August 1915 zu Stockholm, a gestuerwen den 29. August 1982 zu London, war eng schweedesch Schauspillerin.

Si war vun 1950 bis 1957 mam italieenesche Filmregisseur Roberto Rossellini bestuet. Si ass d'Mamm vun der Schauspillerin Isabella Rossellini.

## Filmer
* 1935: *Munkbrogreven*, vum Edvin Adolphson
* 1935: *Bränningar*, vum Ivar Johansson
* 1935: *Swedenhielms*, vum Gustaf Molander
* 1936: *Intermezzo*, vum Gustaf Molander
* 1936: *Valborgsmässoafton*, vum Gustav Edgren
* 1938: *På solsidan*, vum Gustaf Molander
* 1938: *Dollar*, vum Gustaf Molander
* 1938: *Die vier Gesellen*, vum Carl Froelich
* 1939: *Intermezzo, a Love Story*, vum Gregory Ratoff
* 1940: *Juninatten*, vum Per Lindberg
* 1941: *Rage in Heaven*, vum W. S. Van Dyke
* 1941: *Adam Had Four Sons*, vum Gregory Ratoff
* 1941: *[[Dr. Jekyll and Mr. Hyde (Film 1941)|Dr. Jekyll and Mr. Hyde]]*, vum Victor Fleming
* 1942: *[[Casablanca (Film)|Casablanca]] *, vum Michael Curtiz
* 1943: *[[For Whom the Bell Tolls (Film)|For Whom the Bell Tolls]]*, vum Sam Wood
* 1944: *[[Gaslight]]*, vum George Cukor
* 1945: *The Bells of St. Mary's*, vum Leo McCarey
* 1945: *[[Spellbound (Film 1945)|Spellbound]]*, vum Alfred Hitchcock
* 1945: *Saratoga Trunk*, vum Sam Wood
* 1946: *[[Notorious (Film 1946)|Notorious]]*, vum Alfred Hitchcock
* 1948: *Arch of Triumph*, vum Lewis Milestone
* 1948: *Joan of Arc*, vum Victor Fleming
* 1949: *[[Under Capricorn (Film 1949)|Under Capricorn]]*, vum Alfred Hitchcock
* 1950: * [[Stromboli (Film)|Stromboli]] *, vum Roberto Rossellini
* 1952: *[[Europa 51]]*, vum Roberto Rossellini
* 1953: *[[Viaggio in Italia]]*, vum Roberto Rossellini
* 1953: *Siamo Donne*, vum Roberto Rossellini
* 1954: *[[La paura (Film 1954)|La paura]]*, vum Roberto Rossellini
* 1956: *[[Elena et les hommes]]*, vum Jean Renoir
* 1956: *[[Anastasia (Film 1956)|Anastasia]] *, vum Anatole Litvak
* 1958: *[[Indiscreet (Film 1958)|Indiscreet]]*, vum Stanley Donen
* 1958: *The Inn of the Sixth Happiness*, vum Mark Robson
* 1961: *Goodbye Again*, vum Anatole Litvak
* 1964: *The Visit*, vum Bernhard Wicki
* 1964: *[[The Yellow Rolls-Royce]]*, vum Anthony Asquith
* 1967: *Stimulantia*, vum Hans Abramson an Hans Alfredson
* 1969: *Cactus Flower*, vum Gene Saks
* 1969: *Walk in the Spring Rain*, vum Guy Green
* 1973: *The Hideaways*, vum Fielder Cook
* 1974: *[[Murder on the Orient Express (Film 1974)|Murder on the Orient Express]]*, vum Sidney Lumet
* 1975: *A Matter of Time*, vum Vincente Minnelli
* 1978: *[[Höstsonaten]]*, vum Ingmar Bergman

## Um Spaweck
Räis

**Räis** (Oryza) ass e Liewensmëttel, dat vun der Räisplanz staamt. Räis gehéiert zu de siwe wichtegste Fruuchtzorten an ass e Grondliewensmëttel. Zu engem groussen Deel gëtt Räis an Asien, zum Beispill a China oder Japan, ugebaut.

Et gëtt eng 24 Aarte vu Räisplanzen.

## D'Planz

## Räisproduktioun

## Räis an der Kichen
Véronique

**Véronique**, resp. **Veronika** ass e weibleche Virnumm, deen op déi chrëschtlech Helleg Véronique zeréckgeet.

E kënnt aus dem Griichesche vu *pherenike*, wat "Bréngerin vun der Victoire" bedeit.

Déi eenzel Bestanddeeler vum Wuert sinn:
* φέρειν - droen
* Νίκη - d'Victoire

Déi gebräichlechst franséisch a lëtzebuergesch Diminutivform vum Virnumm ass Véro / Vero, déi däitsch ass Vroni, an déi russesch sinn Nika a Ronja.

## Gedenkdag
Hire Gedenkdag ass de 4. Februar.

## Bekannt Frae mat deem Virnumm
### Véronique
* Veronique Da Silva, lëtzebuergesch Volleyballspillerin
* Véronique Genest, franséisch Schauspillerin
* Véronique Jannot, franséisch Schauspillerin
* Véronique Fauconnet (* 1966), franséisch Actrice a Regisseurin
* Véronique Kolber (* 1978), lëtzebuergesch Fotografin
* Véronique Linster (* 1968), lëtzebuergesch Liichtathleetin an Olympionickin
* Véronique Sanson, franséisch Sängerin.

### Veronica
* Veronica Campbell-Brown (* 1982), jamaikanesch Sprinterin an Olympiagewënnerin
* Veronica Carlson (1944–2022), brittesch Schauspillerin
* Veronica Carstens (1923–2012), däitsch Medezinnerin
* Veronica Cartwright (* 1949), brittesch Schauspillerin
* Veronica Ferres (* 1965), däitsch Schauspillerin
* Veronica Guerin (1958–1996), iresch Journalistin
* Veronica Hart (* 1956), US-amerikanesch Schauspillerin
* Veronica Lake (1922–1973), US-amerikanesch Schauspillerin
* Veronica Maggio (* 1981), schweedesch Sängerin
* Veronica Varekova (* 1977), tschechescht Model

### Veronika
* Veronika Bennholdt-Thomsen (* 1944), däitsch Ethnologin a Soziologin
* Veronika Fitz (* 1936), däitsch Volleksschauspillerin
* Veronika Kohlbach (* 1906), éisträichesch Liichtathleetin 
* Veronika Meduna (* ?), neiséilännesch Biologin, Radiojournalistin a Schrëftstellerin
* Veronika Neugebauer (1969–2009), däitsch Synchronspriecherin
* Veronika von Quast (* 1946), bayresch Schauspillerin, Komikerin a Sängerin
* Veronika Šarec (* 1968), sloweenesch Schileeferin
* Veronika Schmidt (* 1952), däitsch Schilaangleeferin
* Veronika Schneider (* 1987), ungaresch Schachspillerin
* Veronika Vitzthum (* 1963), éisträichesch Schileeferin
* Veronika Wallinger (* 1966), éisträichesch Schileeferin
* Veronika Zemanová (* 1975), tschechescht Erotik-Model

## Um Spaweck
Caecilia vu Roum

D**'Helleg Caecilia** oder **Cecile/Cécile**, och **Caecilia vu Roum** genannt, ass eng chrëschtlech Helleg a Märtyrerin. Der Legend no huet si am 2. oder 3. Joerhonnert zu Roum gelieft. D'Helleg Caecilia gëtt als Patréinesch vun de Museker veréiert. 

## Legend a Geschicht
Der Legend no huet d'Caecilia zu Roum vill Leit zum Chrëschtentum bekéiert, ugefaange bei hirem Mann an hirem Schwoer. Wéi et schéngt gouf si a kache Waasser gezappt, wat hir allerdéngs näischt ausgemaach huet. Doropshi gouf si gekäppt, wat awer och net evident war, well den Henker et net fäerdeg bruecht huet hir de Kapp propper ofzetrennen. Sou hätt si nach dräi Deeg agoniséiert a vun där Zäit profitéiert fir weiderhin äifreg ze bekéieren an hiert Verméigen un déi Arem ze verdeelen.

Am Joer 821 goufen hir Iwwerreschter an de Callixtus-Katakomben erëmfonnt an an der nei gebauter Kierch *Santa Cecilia in Trastevere* am réimesche Quartier Trastevere begruewe. 1599 gouf de Kierper gutt erhale bei enger Renovatioun vun der Basilika erëm entdeckt. An der Folleg ass déi berüümt Skulptur vum Stefano Maderno (1576-1636) entstanen, bei där d'Caecilia op enger Hand een an op der anerer dräi Fangeren ausgestreckt huet. Dëst weist op dat chrëschtlecht Glawensbekenntnis hin: et gëtt nëmmen ee Gott, dee sech an dräi Forme weist: d'helleg Dräifaltegkeet.

## Duerstellung
D'Caecilia gëtt gemenkerhand mat Rousen, engem Schwäert an engem Museksinstrument (Uergel oder Gei) duergestallt.

## Veréierung
Der Caecilia hiert Fest ass den 22. November.

Si gëtt als Patréinesch vun der Kierchemusek, den Organisten, Uergelbauer, Instrumentebauer, Sänger, Museker an Dichter veréiert. Si ass och d'Patréinesch vun der franséischer Stad Albi.

## Kuckt och
*Lëscht vun de chrëschtlechen Hellegen

## Um Spaweck

* D'Helleg Caecilia am heiligenlexikon.de
Sleepwalk

**Sleepwalk** war eng lëtzebuergesch Rockgrupp, déi tëscht 1993 an 1998 existéiert huet. Hiert bekanntst Stéck ass d'Lidd *Firwat?*.

## Bandgeschicht

Sleepwalk gouf am Mäerz 1993 vum Mich Mangen (Gesank, Batterie a Gittar) a vum Claude Melchior (Batterie) am Norde vum Land gegrënnt. No verschiddene Concerten ass 1994 de Lex Besenius als Gittarist derbäikomm. Am selwechte Joer hu si de Sänger Larry Bonifas kennegeléiert, deen d'Joer drop feste Member vu Sleepwalk ginn ass an de Gesank vum Mich Mangen iwwerholl huet.

1996 war Sleepwalk Gewënner vum Talentconcours vun der Fête de la musique. Als Gewënn gouf et ee Präisgeld an en Optrëtt als Opener fir déi däitsch Band Cultured Pearls op der Fête de la Musique zu Diddeleng.

Am Mäerz 1997 hu si d'EP ?! erausbruecht. D'Lidd Firwat? hat méintelaang grousse Succès bei den nationale Radiostatiounen. Den 22. Juni 1997 ass Sleepwalk zesumme mat T42 als Virband vum Michael Jackson bei engem vun de gréisste Concerten zu Lëtzebuerg viru 40.000 Zuschauer opgetrueden. Och um Rock um Knuedler hu si 1997 gespillt.

Direkt nom Rock um Knuedler huet de Larry Bonifas d'Grupp verlooss an ass duerch d'Sängerin Geneviève Joly an de Rapper Carlos Matos ersat ginn. Och d'Geneviève Joly ass net laang bliwwen, huet awer nach den Hannergrondgesank beim Lidd *Timebomb* iwwerholl, deen 1998 op der Kompilatioun *Is There An Alternative?* erauskomm ass. Géint Enn 1997 huet och de Claude Melchior d'Band verlooss. 1998 sinn zwar nach d'Sängerin Esther van der Jagd an den Drummer Patrick Kessels (deen och Batterie bei Why Not gespillt huet) derbäikomm, mee schonn Enn 1998 ass d'Band vum Mich Mangen opgeléist gi mat der Begrënnung, hie wéilt Studioerfahrung als Produzent sammelen.

De Mich Mangen huet d'Auteurs- an d'Compositeursrechter vun alle Stécker vu Sleepwalk.

## Discographie
### EP
* 1997: *?!*
* 2012: *Firwat? (Dry [[Remix|Mixes]])*
### Kompilatiounsalbume mat Lidder vu Sleepwalk
* 1997: *Rock um Knuedler* (RTL)
* 1998: *Top Musek aus dem Radioland* (Eldoradio)
* 1998: *Is there an Alternative?* (One World Promotions)
* 2001: *A Little Bit of History* (RTL)
Eurovision Song Contest 1975

Den **20. Eurovision Song Contest** war den 22. Mäerz 1975 a Schweden. Organiséiert gouf d'Eurovisioun dat Joer am *Stockholmsmässan, Älvsjö* zu Stockholm. Presantatrice war d'Karin Falck.

Als neit Land ass d'Tierkei derbäikomm, wouduerch awer Griicheland wéinst de Streidereien ëm Zypern tëscht deenen zwee Länner net méi wollt derbäi sinn. Am Ganzen hunn 19 Länner matgemaach.

D'Sängerin vun Norwegen, d'Ellen Nikolaysen, war schonn 1973 a 1974 derbäi als Deel vun de Bendik Singers.

D'Reegel fir d'Ofstëmmung ass nees geännert ginn an zwar sou wéi se am Prinzip haut nach ass: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Stockholm matgedeelt ginn.

Déi éischt Plaz kruten d'Vertrieder vun Holland, d'Grupp Teach-In, mat 14 Punkte Virsprong virum Grupp The Shadows (Groussbritannien). Déi drëtt Plaz krute Wess & Dori Ghezzi, déi fir Italien ugetruede waren.

Fir Holland war et déi véiert Kéier datt et de Grand Prix gewonnen hat.

## Klassement

## Um Spaweck
* Eurovision.tv
* Eurovision.de
* diggiloo.net
Eurovision Song Contest 1976

Den **21. Eurovision Song Contest** war den 3. Abrëll 1976 an Holland. Organiséiert gouf d'Eurovisioun dat Joer am *Nederlands Congresgebouw* zu Den Haag. Presantatrice war d'Corry Brokken, déi 1956, 1957 an 1958 selwer als Sängerin am Grand Prix matgemaach hat.

Malta, Schweden an d'Tierkei waren dëst Joer net dobäi. Am Ganzen hunn 18 Länner matgemaach.

Verschidde Sänger ware scho virdru mol eng Kéier dobäi, de Fredi fir Finnland 1967, d'Sandra Reemer fir Holland 1972, d'Anne-Karine Strøm fir Norwegen 1973 an als Deel vun de Bendik Singers fir Norwegen 1974 an d'Grupp Peter, Sue and Marc fir d'Schwäiz 1971.

D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Den Haag matgedeelt ginn.

Déi éischt Plaz kruten d'Vertrieder vu Groussbritannien, d'Grupp Brotherhood of Man, mat 17 Punkte Virsprong virum Catherine Ferry (Frankräich). Déi drëtt Plaz krut d'Mary Cristy, déi fir Monaco ugetruede war.

Fir Groussbritannie war et déi drëtt Kéier datt et de Grand Prix gewonnen hat. D'Gewënnerlidd *Save Your Kisses for Me* ass sechsmilliounemol verkaaft ginn an ass domat dee bis elo erfollegsräichsten Eurovisiounshit.

## Klassement

## Um Spaweck
* Eurovision.tv
* Eurovision.de
* diggiloo.net
Hard to Handle

**Hard to Handle** war eng lëtzebuergesch Rockband.

De Bandnumm kënnt vum Titel vun engem Lidd vun der amerikanescher Rockband The Black Crowes.

Si bestoung aus dem Sänger Romain Halsdorf an dem Gittarist Steve Tzebanski; fir op Tournée ze goen, koumen de Keyboarder Raymond Eischen, de Gittarist Guy Thomas, de Bassist Mich Mangen an de Batteur Carlo Lambert bäi.

De Romain Halsdorf hat scho mam Raymond Eischen bei Anglesey zesummegespillt an de Guy Thomas an de Carlo Lambert hunn zesumme bei Blues Cocktail gespillt.

1997 si se beim Rock um Knuedler opgetrueden.

## Discographie
* 1992: *Bedroom Molly* (Maxi-CD mat 4 Stécker)

## Quellen
* Bandgeschicht op der Website vum Romain Halsdorf
Kist

**Kist** ass eng däitsch Gemeng am ënnerfränkesche Landkrees Würzburg an de Sëtz vun der Verwaltungsgemeinschaft Kist.

## Um Spaweck

* Offiziell Websäit
Jean Greisch

De **Jean Greisch**, gebuer de 27. August 1942 zu Käerch, ass e lëtzebuergesche Priister, Philosoph, Auteur an Iwwersetzer.

Hien huet um Institut catholique de Paris Philosophie enséignéiert, wou en e Léierstull fir Ontologie a Metaphysik hat a wou e vun 1985 bis 1994 och Doyen war. Donieft huet hie bis 2012 ronn zwanzeg Buchpublikatiounen an der *Collection philosophie* vum Verlag *Beauchesne* betreit.

Seng eege Recherchen a Publikatioune betreffen haaptsächlech d'Philosophie vun der Relioun an der Hermeneutik. Hie gëllt als Spezialist vum franséische Philosoph Paul Ricoeur a vum däitsche Philosoph Martin Heidegger. 2002 huet hien dem Heidegger seng *Phenomenologie des religiösen Lebens* op Franséisch iwwersat a beim Verlag Gallimard erausginn.

## Publikatiounen (Auswiel)
* *L'Âge herméneutique de la raison* ; Paräis (Éditions du Cerf), 1985.
* *La Parole Heureuse. Martin Heidegger entre les choses et les mots* ; Paräis (Beauchesne), 1987.
* *Hermeneutik und Metaphysik* ; München (W. Fink Verlag), 1993.
* *L'Arbre de vie et l'arbre du savoir - Les racines phénoménologiques de l'herméneutique heideggerienne* ; Paräis (Éd. du Cerf), 2000. 
* *Paul Ricoeur: l'itinérance du sens* ; Grenoble (Jérôme Millon), 2001.
* *Le Buisson ardent et les Lumières de la Raison - L'invention de la philosophie de la religion* => 3 Bänn: I. *Héritiers et Héritages du XIXe siècle* ; Paräis (Éd. du Cerf), 2002; II. *Les approches phénoménologiques et analytiques* ; 2002; III. *Vers un paradigme herméneutique* ; 2004.
Jules Speller

De **Jules Speller**, gebuer 1943, ass e lëtzebuergesche Philosophiesprofesser, Philosoph an Auteur.

De Jules Speller huet Philosophie, *Altphilologie* a Romanistik an der Stad Lëtzebuerg (*[[Cours supérieurs]]*), zu Stroossbuerg, Caen a Würzburg studéiert. Am Kader vum lëtzebuergeschen Doktorat huet hien, 1969, eng Thees verdeedegt iwwer *Die Rolle der Sprache in der allgemeinen Erkenntnistheorie Robert Reinigers*.

Hie war eng Zäit Dozent fir Logik, an du Professer fir Philosophie am *Département de droit et des sciences économiques* vum fréiere *Centre universitaire de Luxembourg* (CunLux), dem Virgänger vun der haiteger Universitéit Lëtzebuerg. Hien huet awer haaptsächlech als Professer am Stater Jongelycée geschafft (1969-2003).

Dem Jules Speller säin Hobby ass d'Musek, iwwer déi hien och mol schreift.

### Publikatiounen (Bicher)
* *Mozarts Zauberflöte - Eine kritische Auseinandersetzung um ihre Deutung* ; Oldenburg (Igel Verlag; Reihe *Wissenschaft*), 1998; 249 Säiten. ISBN 3-89621-084-X
* *Galileo's Inquisition Trial Revisited* ; Bern (Peter Lang Europäischer Verlag), 2008; 431 Säiten.
Eurovision Song Contest 1977

Den **22. Eurovision Song Contest** war de 7. Mee 1977 a Groussbritannien. Organiséiert gouf d'Eurovisioun dat Joer am *Wembley Conference Centre* zu London. Presantatrice war d'Angela Rippon.

Am Ganzen hunn 18 Länner matgemaach, Jugoslawien, Malta an d'Tierkei waren net dobäi. Tunesien wollt och matmaachen, huet sech awer kuerzfristeg nees zeréckgezunn well Israel dobäi war.

Ursprénglech sollt de Grand Prix schonn den 2. Abrëll sinn, mä duerch e Streik vun de Kameramänner an Techniker ass en ëm 5 Woche verluecht ginn.

Verschidde Sänger ware scho virdru mol eng Kéier dobäi, d'Grupp The Swarbriggs fir Irland 1975, d'Michèle Torr fir Lëtzebuerg 1966, d'Ilanit fir Israel 1973, d'Patricia Maessen, d'Bianca Maessen an d'Stella Maessen (allen dräi Dream Express) fir Holland 1970 deemools als Hearts of Soul, d'Beatrix Neudlinger an de Günter Grosslercher (Schmetterlinge) fir Éisträich 1972 deemools als The Milestones, de Fernando Tordo (Os Amigos) fir Portugal 1973 an de Paulo de Carvalho (Os Amigos) fir Portugal 1974.

Et war och nees decidéiert ginn, dat all Interpret nëmmen a senger offizieller Sprooch däerft sangen, allerdéngs ass fir Däitschland an d'Belsch eng Ausnam gemaach ginn, well hiert Lidd scho selektionéiert war éier d'Reegel geännert gi war.

D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op London matgedeelt ginn.

Déi éischt Plaz krut d'Vertriederin vu Frankräich, d'Marie Myriam, mat 15 Punkte Virsprong virum Lynsey de Paul a Mike Moran (Groussbritannien). Déi drëtt Plaz krut d'Grupp The Swarbriggs Plus Two, déi fir Irland ugetruede war.

Fir Frankräich war et déi fënneft Kéier datt et de Grand Prix gewonnen hat.

## Klassement

## Um Spaweck
* Eurovision.tv
* Eurovision.de
* diggiloo.net